cyanic-selkie/wikianc huggingface dataset:
Jugla (Rīga)
Ķīmiskā fabrika Glower
1925. gada aprīlī uzņēmuma akcionāri pieņēma lēmumu uzņēmumu likvidēt un izveidoja likvidēšanas komisiju. Pēc vairākām tiesām likvidācijas process noslēdzas 1937. gadā.
Valuā dinastija
Valuā dzimtas atzari
D'Valuā grāfi - tiešie Filipa VI Valuā pēcnācēji (ģimene izmira 1498. gadā).
Jugla (Rīga)
Teritorijas iedalījums
Juglas apkaimes izvērsto dabas un apstādījumu teritoriju struktūru nedaudz papildina arī apbūves ar apstādījumiem teritorijas, kas aizņem 2,0% jeb 28,9 hektārus. 17,6 hektārus no tām aizņem dzīvojamās apbūves ar apstādījumiem teritorijas, kas izvietotas nelielos nogabalos vairākās apkaimes vietās, bet visvairāk apkaimes DA daļā pie Mazās Juglas ielas starp Juglas mežu un Juglas ezeru. Savukārt 11,3 hektārus aizņem jauktas apbūves ar apstādījumiem teritorijas. To lielākais nogabals atrodas uz robežas ar Čiekurkalna apkaimi Juglas apkaimes ZR daļā starp Ķīšezeru un plānoto Ziemeļu koridora trasi.
Kuldīgas Svētās Katrīnas evaņģēliski luteriskā baznīca
Vēsture
1808. gadā baznīcā veica kārtējo telpu remontu, kura laikā iznīcināja daudzas mākslas vērtības. 1866. gadā notika kapitālais remonts, uzcēla jaunu, mūsdienās redzamo torni un uzbūvēja sānu kores. No 1864. līdz 1904. gadam Kuldīgas Sv. Katrīnas baznīcas latviešu draudzes mācītājs bija Frīdrihs Freibergs, pēc kura ierosmes latviešu draudze uzcēla Sv. Annas baznīcu. 1905. gadā restaurējot baznīcu, nojauca sānu kores, iekštelpu izdekorēja neogotiskā stilā. 1960. gados atkal notika baznīcas kapitālā pārbūve. Tās gaitā baznīcas iekštelpu pielāgoja muzeja filiāles un koncertzāles vajadzībām. 1967. gada 29. decembrī baznīca tika iekļauta valsts nozīmes arhitektūras pieminekļu sarakstā.
Wi-Fi
Darbības princips
Parasti Wi-Fi tīkls satur vismaz vienu Bezvadu piekļuves punktu vismaz vienam klientam. Tāpat ir Tehnoloģija diviem klientiem, tāpat iespējama pieslēgšana kā no punkta uz punktu (Ad-hoc), kad piekļuves punkts nav izmantots, un klienti savienoti, izmantojot tīkla "tieši". Piekļuves punktu nosūta tīkla identifikatora (SSID), īpašu signalizācijas paketes ar ātrumu 0,1 Mbit / s ir 100 ms. Tāpēc, 0.1 Mbps — zemākais datu pārraides ātrums Wi-Fi. Zinot SSID tīkla, klients var noteikt, vai ir iespējams izveidot savienojumu ar šo piekļuves punktu. Ieejot zonas darbības divi piekļuves punkti ar vienādiem SSID saņēmējs var izvēlēties vienu no tām, pamatojoties uz datiem par apjomu signālu. Wi-Fi standarts nodrošina klientam pilnīgu brīvību, izvēloties kritērijus, lai pievienotos. Sīkāka darbības princips ir aprakstīts oficiālo teksta standarta.
Mobilo tālrunu Wi-Fi
Pašlaik tieši salīdzināt Wi-Fi un mobilo sakaru tiklos ir nevietā. Tālruņiem, kas izmanto tikai Wi-Fi, ir loti ierobežotā apmērā, tāpēc šādu tiklu izvēršana ir loti dārga. Tomēr šādu tiklu izvēršana būtu labākais risinājums varētu izmantot vietējā līmenī, piemēram, korporatīvajiem tīkliem. Tomēr ierīces, kas atbalsta vairākas normas, var veikt ievērojamu tirgus dalu.
Bezmaksas interneta piekļuve, izmantojot Wi-Fi
Neatkarīgi no sākotnējiem mērķiem (lai piesaistītu klientus, radot papildus iekārtu vai tīru altruismu) visa pasaule un Krievija, tajā skaita arvien vairāk bezmaksas hot spotu, kur var piekļūt populārākajiem globālajā tikla (interneta) par brīvu. Tas varētu būt galvenajiem transporta mezgliem, kur var savienot sevi automātiski, un krogos, kur pieslēgties karti lūgt tikšanos ar personālu, un pat tikai uz pilsētas ainavu, kas ir pastāvīga vieta, kur cilvēki pulcējas teritorija.
Andris Dambis
A. Dambis ir OSCar sporta automobiļu konstruktors un galvenais inženieris. Ar OSCar Dakaras rallijā brauca Riga RRT komandas pārstāvji.
2012. gada Dakaras rallijā Andris Dambis kopā ar Māri Saukānu piedalījās ar pasaulē pirmo elektriskās piedziņas bezceļu rallija automobili "OSCar eO".
.my
.my ir augšējā līmeņa domēns (ccTLD), kura paredzētais pielietojums ir saistīts ar Malaiziju. Domēns izveidots 1987. gadā. Domēna sponsors ir Malaysia Network Information Centre Berhad, kas nodrošina arī domēnu reģistrēšanu. Domēnus var reģistrēt tikai trešajā līmenī zem šādiem otrā līmeņa domēniem: .com.my, .net.my, .org.my, .gov.my, .edu.my, .sch.my, .mil.my un .name.my.
Accenture
Accenture ir struktūrvienība (t.s. piegādes centrs) Latvijā ar vairākiem birojiem Rīgā un biroju Ventspilī.
Mangāns
Atrašanās dabā
Pazīstamākie mangāna minerāli ir piroluzīts MnO2, braunīts Mn2O3, hausmanīts Mn3O4, mangāna kolčedāns MnS2, rodohrozīts jeb mangāna špats MnCO3, kā arī dažādi dzelzs-mangāna minerāli. Mangāns kā mikroelements atrodas augos, cilvēku un dzīvnieku organismos.
Īpašības
Mangāns ir ciets, trausls sudrabbalts metāls, kas veido cietos šķīdumus, sakausējumus vai intermetāliskos savienojumus ar citiem metāliem. Mangāns labi absorbē ūdeņradi, tomēr nereaģē ar to. Parastajos apstākļos mangāns ir ķīmiski samērā inerts metāls, jo to klāj blīva oksīdu aizsargkārtiņa, kas kavē tālāku oksidēšanos. Mangānu pasivē auksta slāpekļskābe, jo tā īpaši veicina šādas oksīdu kārtiņas rašanos. Mangāns diezgan aktīvi reaģē ar atšķaidītu HCl un H2SO4, izdalot H2 un veidojot attiecīgi MnCl2 un MnSO4. Pulverveida mangāns lēnām reaģē ar ūdeni, paaugstinātā temperatūrā šādas reakcijas ātrums palielinās:
Disleksija
Šo sindromu ārstē ar intensīvu fonoloģijas kursu.
Mongolijas Tautas partija
Pēc pārbūves sākšanās PSRS, arī Mongolijā tika nodibināta daudzpartiju sistēma, tomēr vēl līdz 1996. gadam MTPR palika valdošā partija. Arī pašlaik jaunā līdera Nambarijna Enkbajara vadībā partija aizņem apmēram pusi deputātu vietu Lielajā Hurālā, bet prezidents un premjers ir MPP biedri.
Viljams II Rudais
Biogrāfija
Viljama Iekarotāja un Flandrijas Matildes trešais dēls.
Literatūras teorija
Literatūras teorijas pamatjautājumi ir, piemēram, šādi: kas vispār ir literatūra, kādas ir tās funkcijas; kāda nozīme ir autoram un kāda - lasītājam; kas kādu tekstu padara par literāru tekstu; kādi ir literatūras kritikas un pašas literatūras teorijas uzdevumi; kāda saistība ir literatūrai ar citām mākslām utt.
Pac's Life (singls)
Oficiālie remiksi
Remix ar Snoop Dogg, T.I. un Chris Starr arī tika iekļauts singlā.
Jūlija Gergesa
Gergesa paziņoja par karjeras beigām.
Deimoss
Deimoss var būt:
Fotoelektronu pavairotājs
Darbības princips
Gaismai (redzamajai gaismai, UV stariem, infrasarkanajiem stariem) krītot uz fotokatodu, fotoemisijas rezultātā no tā atdalās fotoelektroni (rodas fotostrāva). Fotoelektroni strauji virzās uz tuvākā dinoda pusi, jo dinodiem ir pielikts pozitīvs spriegums, turklāt katram nākamajam — arvien lielāks, tādēļ no katra nākamā dinoda tiek izsists arvien vairāk elektronu. Vislielākais spriegums pielikts anodam (līdz pat 3000 V; dinodu spriegumus iegūst ar sprieguma dalītāja palīdzību) un uz tā nonāk visi ierīcē radušies elektroni, kuru skaits ir tūkstošiem un miljoniem reižu lielāks, nekā sākotnējo elektronu skaits. Sevišķi jutīgi pavairotāji ir spējīgi reģistrēt atsevišķus fotonus.
Iļja Kovaļčuks
Spēlētāja karjera
2001. gada NHL draftā viņu izraudzījās Atlantas "Thrashers" ar kopējo 1. kārtas numuru.
Bačata
Bačata (Bachata) ir Dominikānā radusies deja, ko dejoja laukos. Bačata sākumā saucās Amarague, kas nozīmē “rūgtums” vai “rūgta mūzika”, jo dejas tēma ir par mīlestību un sāpēm. Vēlāk šo nosaukumu nomainīja neitrālais nosaukums Bačata pēc kā arī deja ir pazīstama pasaulē. Bačata oficiāli nozīmē “atkritumi”, lai arī vairums dominikāniešu atzīst, ka vārdam ir arī otra nozīme — ballīte.
Vanguard projekts
Projektu vadīja ASV Jūras kara flotes pētniecības laboratorija (Naval Research Laboratory — NRL). Bija paredzēts Starptautiskā ģeofiziskā gada laikā (1957—1958) palaist mazu ZMP (masa 1,4 kg, diametrs 152 mm). Nesējraķetes izstrādes aizkavēšanās dēļ Vanguard pavadoni nepaspēja palaist pirms PSRS pirmā ZMP Sputņik starta. Tūlīt pēc tam ASV pirmā ZMP izgatavošanu un palaišanu uzticēja Vernera fon Brauna komandai, kurai jau bija lidot spējīga raķete.
Olivjē Grujārs
Olivjē Grujārs (dzimis, Fenujē, Francijā) ir sacīkšu braucējs, zināms kā Formula 1 pilots.
Kauja pie Paju
Kaujas norise
Nākamajā dienā plkst. 12.40 pāri atklātam laukam uzbrukumā devās Tērbatas partizānu bataljons, kas cieta lielus zaudējumus, ieskaitot nāvīgi ievainoto bataljona komandieri Jūliju Kuperjanovu. Arī latviešu vienības lielgabalu apšaudes rezultātā cieta zaudējumus, tomēr atvairīja atkārtotos somu un igauņu karavīru uzbrukumus. Lai izvairītos no aplenkuma, ar tumsas iestāšanos latviešu strēlnieki saņēma pavēli atkāpties. Somu un igauņu vienības metās uzbrukumā un nodarīja prāvus zaudējumus atejošajām latviešu strēlnieku vienībām.
Politika
Politika sevī ietver arī procesu, caur kuru valsts piešķir atbalstu, apbalvojumu vai sodu, reaģējot pret notikumiem sabiedrībā vai sabiedrības spiediena. Šādi politika tiek īstenota ar formālu vai autoratīvu lēmumu, kas liek pamatus rīcības plānam, kas ir saistošs visai sabiedrībai.
Pupuķi
Pupuķi (Upupa) ir vienīgā pupuķu dzimtas (Upupidae) ģints, kas apvieno 4 degunragputnveidīgo sugas (trīs mūsdienās dzīvojošas un vienu izmirušu). Nesenā pagātnē pupuķus sistematizēja kā vienas sugas — pupuķis (Upupa epops) — dažādas pasugas.
Kopīgās īpašības
Visām sugām uz spārniem ir kontrastējoši koši, melnbalti raksti. Atkarībā no sugas tie ir atšķirīgi. Spārnu rakstus vislabāk var redzēt lidojumā. Ziemeļos dzīvojošiem pupuķiem, kas ir gājputni, spārni ir lielāki.
Uzvedība
Lai arī lidojums no malas izskatās nenoteikts un vājš, pupuķi ir spēcīgi un ļoti veikli lidotāji, un piekūni tos reti izvēlas par saviem upuriem. Pupuķus var bieži novērot, peroties sausās, karstās smiltīs, tādējādi attīrot apspalvojumu.
1477. gads
1477. gads bija parastais gads, kas pēc Jūlija kalendāra sākās trešdienā.
Izstāde
Izstāde jeb ekspozīcija (no la — 'izklāsts') ir publiski vai privāti rīkota prezentācija un konkrētu priekšmetu (eksponātu) izrādīšana. Parasti izstādes rīko muzejos, galerijās un izstāžu hallēs. Izstādes var būt mākslas izstādes lielās vai mazās mākslas galerijās, izglītojošās izstādes dabaszinātnes, zinātnes vai vēstures muzejos vai komerciālās izstādes kā gadatirgus.
Lingula
Lingula ir pleckāju ģints no Lingulīdu kārtas. Ģints tika izdalīta 1792. gadā pēc mūsdienās dzīvojošās Lingula anatina sugas no Indonēzijas. Ģintī ir daudz fosilo sugu. Dzīvo no ordovika līdz mūsdienām. Izmirušās lingulas bija plaši izplatītas.
Zaļvārnveidīgie
Kopīgās īpašības
Zaļvārnveidīgajiem putniem raksturīgs kompakts ķermenis, īss kakls, liela galva, īsas kājas un plati spārni. Apspalvojums košs, daudzām sugām zils vai zaļš ar metālisku spīdumu. Knābis lielākajai daļai sugu ir salīdzinoši garš. Astes dažādu dzimtu putniem ir dažādas (gan īsas, gan garas). Mazākie ir todi, to garums 10—11,5 cm, svars 5—7 g. Lielākie ir dižais zivju dzenītis (Megaceryle maxima) un kukaburra (Dacelo novaeguineae). Abas sugas var sasniegt 46 cm garumu un svaru vairāk kā 400 g, lai gan lieli kukaburras īpatņi var sasniegt 500 g masu.
Stīvs Džonss
Stīvens Filips Džonss (Stephen Phillip Jones, dzimis 1955. gada 3. maijā Londonā) ir britu ģitārists un dziedātājs. Plašu atpazīstamību ieguva kā pankroka grupas Sex Pistols ģitārists.
Emma Goldmane
Dzīvesgājums
Goldmane ir dzimusi Kauņā. 1885. gadā viņa emigrēja uz ASV un apmetās uz dzīvi Ņujorkā, kur pievienojās anarhistu kustībai. Vēlāk Goldmane bija viena no redzamākajām anarhokomunisma un agrīnā feminisma pārstāvēm.
1893. gadā Goldmanei piesprieda viena gada cietumsodu par "musināšanu uz dumpi", jo publiski aicināja bezdarbniekus - prasiet darbu, ja viņi nedod darbu, prasiet maizi, ja viņi nedod maizi, paņemiet to paši. 1901. gadā Goldmani arestēja aizdomās par līdzdalību ASV prezidenta Viljama Makinlija noslepkavošanā, tomēr pierādījumi trūkuma dēļ viņu atbrīvoja. 1916. gadā arestēta par kontracepcijas literatūras izplatīšanu, bet 1917. gadā - par propagandu pret iesaukšanu dienestā Pirmajā pasaules karā.
Skorpioni
Ekoloģija
Skorpioni ir mazkustīgi. Dzīvdzemdētāji.Tie apdzīvo klajas, sausas, bieži vien tuksnešainas smilšainas un mālainas platības. Visu dienu tie pavada slēptuvēs zem akmeņu šķembām, zemes alās, zem koku mizas utt. Ja vienā akmeņu kaudzē apmetušies ļoti daudzi skorpioni, tie turas atstatu viens no otra. Naktī skorpioni atstāj slēptuvi un dodas meklēt laupījumu. Tie ēd tikai dzīvu laupījumu, galvenokārt kukaiņus, zirnekļus, mitrenes, daudzkājus. Skorpioni var ļoti ilgu laiku badoties, bet ūdeni tiem nevajag nemaz. Noķerto laupījumu tie paceļ ar spīlēm un nonāvē ar indes dzeloni, pārliekdami asti pāri mugurai. Taču sīku laupījumu skorpioni apēd dzīvu, nenogalinot ar indes dzeloni. Barību sagrauž ar helicerām un izsūc, bet cietās ķermeņa segas pamet. Skorpionu inde atkarībā no skorpionu un to upuru sugas iedarbojas dažādi. Buthidae dzimtas sugām inde ir stiprāka nekā citu dzimtu sugām. Cilvēkam indes dzeloņa dūriens ar retiem izņēmumiem nav nāvīgs: rodas tikai stipras sāpes, sadzeltās vietas satūkums, miegainība, drudzis. Pēc divām trim dienām slimais izveseļojas. Posmkājiem indes iedarbība var atnest momentānu nāvi. Taču dažu vaboļu un tauriņu kāpuri nemaz nereaģē uz skorpiona dzēlienu.
Sistemātika
Pasaulē ir zināmas ap 2000 mūsdienu skorpionu sugu.
Saderināšanās gredzens
Mūsdienās saderināšanās gredzenu pāri nereti izvēlas kopīgi, dažkārt topošais līgavainis pirkuma meklējumos dodas viens, paļaujoties uz zināšanām par iecerētās gaumi. Gredzenu izvēlē parasti ņem vērā četrus parametrus: formu (gredzena platums, līdzena vai gravēta virsma, ietvara lielums). Savukārt, izvēloties gredzenu ar briljantu, jāpievērš uzmanība dārgakmens dzidrībai, krāsai, formai un karātu skaitam.
Dinaburg FC
Diskvalifikācija
Šādi lēmumi tika pieņemti sakarā ar skandālu, kurā Daugavpils klubu apsūdzēja likmju likšanā uz savām spēlēm un spēļu sarunāšanā, par ko no kompetentām organizācijām, tai skaitā UEFA, tika saņemti nepārprotami pierādījumi. Turklāt Dinaburg FC jau izslēdza no Baltijas Futbola līgas, tai laikā arī radās aizdomas par rezultāta sarunāšanu.
Citplanēta
Saskaņā ar Nacionālās aeronautikas un kosmosa administrācijas (NASA) datiem līdz 2019. gada jūlijam ir oficiāli atklātas un apstiprinātas nedaudz vairāk kā 4000 citplanētas, no kurām procentuāli lielākā daļa ir Neptūnam vai Jupiteram līdzīgas gāzu planētas. Vistuvāk Zemei esošā citplanēta ir Centaura Proksima b, kas, līdzīgi mūsu planētai, visticamāk skaitās kā cietzemes planēta un atrodas Centaura Alfas zvaigžņu sistēmā aptuveni 4,5 gaismas gadu attālumā.
Nomenklatūra
Praktisku apsvērumu dēļ citplanētām visbiežāk tiek dots savas attiecīgās zvaigznes nosaukums, taču, lai to atšķirtu no tās, citplanētai klāt nosaukumam tiek piešķirts kāds no latīņu alfabēta mazajiem burtiem, kas parasti sākas ar burtu “b”. Tā, piemēram, 2016. gada vasarā ap zvaigzni HD 131399 A tika atklāta citplanēta, līdz ar to tai tika dots nosaukums HD 131399 Ab. Savukārt, ja ap to pašu zvaigzni tiek atklāta vēl viena citplanēta, tā tiek apzīmēta ar mazo burtu “c” un tā tālāk.
Vēsture
No visām citplanētām vistuvāk zināmā Zemei šobrīd skaitās Centaura Proksima b, kas tika atklāta 2016. gadā. Tā atrodas Centaura Alfas zvaigžņu sistēmā nepilnu 4,5 gaismas gadu attālumā un tiek uzskatīta par potenciālu vietu, kur teorētiski varētu pastāvēt dzīvībai piemēroti apstākļi. Lai gan pēdējo gadu laikā astronomiem ir izdevies atklāt vairākas citplanētas, kuras bieži vien medijos tiek traktētas kā “Zemei līdzīgas planētas”, to apdzīvojamības iespēja nereti tiek pārspīlēta, jo ar pašreizējām tehnoloģijas iespējām zinātniekiem vēl joprojām trūkst pilnīgas informācijas par citplanētu fizikālajiem parametriem un atmosfēru sastāvu.
Nākotne
Pagaidām tuvākajā nākotnē galvenais instruments, ar kuru plānots atklāt jaunas citplanētas ir Transiting Exoplanet Survey Satellite (TESS) orbitālā observatorija, kas orbītā ap Zemi tika nogādāta 2018. gada aprīlī un ar kuru NASA tuvāko divu gadu laikā cer atrast vismaz 10 000 jaunas citplanētas. Tāpat tuvākajos gados lielas cerības tiek liktas arī uz tādiem kosmoloģiskajiem instrumentiem kā Džeimsa Veba kosmisko teleskopu (JWST), Ārkārtīgi lielo teleskopu (Extremely Large Telescope) un Milzīgo Magelāna teleskopu (Giant Magellan Telescope), kuru galvenais uzdevums būs palīdzēt astronomiem meklēt arvien jaunas citplanētas.
Vargs Vikerness
Biogrāfija
Vargs Vikerness ir dzimis 1973. gada 11. februārī netālu no Bergenas Norvēģijā. Par metāla mūziku sāka interesēties 14 gadu vecumā. Savu pirmo grupu viņš izveidoja 1988. gadā, ko sākumā nosauca sava mīļākā ieroča vārdā — par Kalashnikov. Vēlāk grupas nosaukums gan tika nomainīts uz Uruk-Hai (urukhaji ir Sarumanam pakļāvīgu orku paveids Gredzenu pavēlniekā). Tai laikā viņš arī sāka aizraušanos ar Skandināvijas mitoloģiju, kā arī kādu brīdi darbojās neonacistiskās organizācijās. 1980. gadu beigās Vikerness sāka spēlēt nāves metāla grupā Old Funeral, kopā ar nākamajiem grupas Immortal dibinātājiem Abbath un Demonaz. Drīzumā arī savu pastāvēšanu beidza projekts Uruk-Hai.
Smadzenes
Smadzeņu saiklis
Smadzeņu saiklis ir nervu tilts starp abām smadzeņu puslodēm, jo puslodes funkcionē kā viena vienība. Ja viena smadzeņu puse kaut ko iemācās (sajūt priekšmetu ar vienu roku), informācija tiek nosūtīta arī uz otru puslodi.
Cradle of Filth
Cradle of Filth (lv) ir mūzikas grupa, kas izveidojusies 1991. gadā Safolkā, Anglijā. Dziesmu tekstos manāma liela gotiskās literatūras, mitoloģijas un šausmu filmu ietekme. Grupas žanru nevar viennozīmīgi noteikt; bet visbiežāk to iedala pie ekstrēmā metālā.
Elektromagnētiskā lauka avoti
Delta funkcija
Pieņemsim, ka uz x \ ass punktā x_0 \ atrodas punktveida lādiņš q \. Visos x \ ass punktos lādiņa blīvums, izņemot punktu x = x_0 \, kurā tas ir bezgalīgi liels, jo punktam nav tilpuma.
Vēl jābūt izpildītam šādam nosacījumam:
Sanantonio "Spurs"
Savas pastāvēšanas vēsturē "Spurs" ir 5 reizes uzvarējis NBA (1999, 2003, 2005, 2007, 2014), 6 reizes ir kļuvis par konferences uzvarētāju un 20 reizes — divīzijas čempionu. Mājas spēles komanda aizvada AT&T Center arēnā.
.cz
.cz ir Čehijas Interneta augstākā līmeņa domēns (ccTLD).
Šo domēnu administrē CZ.NIC. Reģistrācijas jāpiesaka caur akreditētiem domēna vārdu reģistratoriem.
Islandiešu mūzika
Islandes Mūzikas Informācijas Centrs
MIC ir laikmetīgās un klasiskās mūzikas aģentūra.
Koncertzāles
Harpa ir lielākā koncertzāle Islandē. Atvēršanas ceramonija norisinājās 2011.gada 4.maijā. Koncertzāles dizainu veidojusi dāņu compānija Henning Larsen Architects sadarbībā ar dāņu-islandiešu mākslinieku Olafur Eliasson. Konstrukcija balstās uz tērauda rāmjiem, kas pildīti ar dažādu krāsu, ģeometriskās figūrās veidotiem stikla paneļiem.
Lielais Ziemeļu karš
Zviedru karagājiens uz Krieviju un sagrāve pie Poltavas
1707. gada septembrī karalis Kārlis XII atstāja Saksiju un vērsās pret savu pēdējo pretinieku Krieviju. Viņa armijā bija 34 000 vīru un to vajadzēja par jaunu apbruņot. 1708. gada martā Kārlis XII iekārtoja apmetni pie Minskas un gaidīja papilspēkus no Rīgas, kas sastāvēja no 16 000 jauniem rekrūšiem no Zviedrijas, Somijas, Baltijas provincēm. Tomēr karaspēka pārvietošanās bija lēna un 1708. gada jūnijā, nesagaidījis Lēvenhaupta daļas, zviedru karalis deva pavēli doties uz austrumiem pretī krievu galvenajiem spēkiem, kas bija koncentrēti pie Smoļenskas, lai tālāk turpinātu uzbrukumu Maskavas virzienā. Uzvarējis krievus pie Mogiļevas, Kārlis XII mēnesi gaidīja papildspēku ierašanos no Rīgas Lēvenhaupta vadībā. Krievu armijai 1708. gada 22. septembrī izdevās sakaut Lēvenhaupta vadītos zviedru papildspēkus pēc to pārcelšanās pāri Dņepras upei ("Kauja pie Ļesnajas") un iegūt 7000 pajūgus ar munīciju un pārtiku. Tikai ap 6000 zviedru karavīru bez apgādes rezervēm pievienojās Kārļa XII armijai. Kārlis XII izlēma doties uz dienvidiem, lai apvienotos ar viņam lojālo Ļeščinska karaspēku un Ukrainas hetmaņa Ivana Mazepas karaspēku un oktobrī šķērsoja Krievijas robežu. Neparasti agrās ziemas dēļ un sliktās apgādes dēļ zviedru armija stipri novājinājās un 1709. gada pavasarī tikai trešā daļa no sākotnējās zviedru armijas bija kaujasspējīga. Tomēr Kārlis XII bija spiests doties arvien tālāk uz dienvidiem, līdz beidzot 1709. gada 8. jūlijā pie Poltavas pilsētas Ukrainas ziemeļaustrumos notika izšķirošā kauja, kurā zviedru armija tika pilnīgi sagrauta. Ievainotais karalis Kārlis XII kopā ar 2000 karavīriem patvērās Osmaņu impērijas vasaļa Krimas hana valstī. Pēteris I pieprasīja osmaņu sultānam Ahmedam III izdot Kārli XII, bet tas ieslodzīja krievu sūtni cietumā. Krievijas armija 1711. gadā iebruka Osmaņu impērijā (sk. Krievu-turku karš (1710—1711)), tomēr nokļuva aplenkumā pie Prutas upes. Sultāns atļāva krieviem atkāpties pret solījumu atdot turkiem Azovas cietoksni un atkāpties no Zaporožjes kazaku teritorijām.
Elektriskais lādiņš
Elektrona lādiņš un Faradeja skaitlis
Konstanti F=eN_A, kur N_A ir Avogadro skaitlis, sauc par Faradeja skaitli, tā vērtība ir 96 484,56 C/mol. Pēc Faradeja likumiem elektrolīzei,  un Faradeja skaitlis ir elektriskais lādiņš q, ko elektrolītā pārnes joni, kuru kopējā masa m skaitliski vienāda ar vielas ķīmisko ekvivalentu C, tātād, nosakot eksperimentāli m un q, aprēķina Faradeja skaitli un, zinot to, aprēķina elektrona lādiņu.
Havra
2005. gadā Havras centrālo daļu iekļāva UNESCO Pasaules mantojuma objektu sarakstā. Andrē Malro modernās mākslas muzejs ir otrais lielākais muzejs Francijā pēc impresionistu gleznu skaita.
Cilvēki
Havra reiz bija zināma kā auksta un drūmi pelēka pilsēta. Pilsētas iedzīvotāji ir daudz mainījuši, un tas ir atzīmēts ar esošajiem uzlabojumiem. Par pilsētu tagad runā kā Francijas Brazīliju.
Havrā dzimuši:
Burzum
Burzum ir 1991. gadā Varga (Kristiana) Vikernesa izveidota Norvēģijas melnā metāla mūzikas grupa.
2009. gada Skrundas novada domes vēlēšanas
'''2009. gada Skrundas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Skrundas novada domē tika ievēlēti 15 deputāti. Vēlēšanās piedalījās 5 kandidātu saraksti, kas veidoti no 77 kandidātiem. Skrundas novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Skrundas novadā vēlēšanas notika 5 iecirkņos.
Vieglo automašīnu klasifikācija pēc izmēra
Eiropa
Eiropas ekonomiskās komisijas klasifikācija vairāk orientēta ir uz kopējo automašīnu tirgus segmentāciju, nevis uz kādiem konkrētiem automašīnas rakstura īpašību aprakstiem; nav kategoriska starpība starp segmentiem un netiek ierobežota ar tādiem parametriem, kā gabarīti vai automašīnas svars. Segmentācijas faktori iekļauj sevī tādus parametrus kā cena, tips, opciju izlase u.c..
Ziemeļamerika
Atšķirīgas salona lietderīgās platības apjoma kategorijas ir automašīnām ar universāļa virsbūves tipu:
Vēsturiskā izziņa
Šīs pašas desmitgades beigās, dēļ ASV ekonomikas krituma, strauji pieauga (faktiski, pirmo reizi masveidā) ārzemju automašīnu imports — nelielas, salīdzinot ar vietējām, — kas lika lielajām Amerikas autobūves kompānijām pievērst uzmanību "kompaktajai" klasei. Kā rezultātā, 50. gadu pašās beigās (1960. modeļu gads, kas sākās 1959. gada rudenī) visas "Lielā trijnieka" kompānijas parādījās tirgū ar saviem kompaktklases automašīnu modeļiem. Izmēra ziņā tie bija diezgan pārāki par no Eiropas importētajiem, apmēram 4,5 — 4,8 m. Tie pēc izmēra atbilda lielajiem eiropiešu modeļiem.
Basketbols olimpiskajās spēlēs
Kvalifikācija
Olimpiskajā basketbola turnīrā spēlē 12 valstu izlases. Katrai FIBA zonai ir noteikts izlašu skaits, kas var piedalīties Olimpisko spēļu basketbola turnīrā.
Mo Thebums
Nacionālā līmenī startē kopš 2004. gada, taču starptautiskajā sacensību apritē ir kopš 2005. gada.
Laura Ikauniece
Karjera
2016. gada 29. maijā Gecisā atkal laboja Latvijas rekordu, sasniedzot rezultātu 6622 punkti un ieņemot otro vietu prestižākajās daudzcīņas komercsacensībās. , uzstādot personisko rekordu trijās disciplīnās, L. Ikauniece izcīnīja 4. vietu ar 6617 punktiem, par 5 punktiem atpaliekot no personiskā un nacionālā rekorda un tikai par 36 punktiem no bronzas medaļas ieguvējas. Pēc olimpiskajām spēlēm sportistes treneris Austrups paziņoja par sadarbības pārtraukšanu.
Sezonu labākie rezultāti
{ "version": 2, "height": 170, "width": 400, "data": [ {     "name": "chart", "values": [ {"y": 5175,"series": "y","x": 2008}, {"y": 5618,"series": "y","x": 2010}, {"y": 6063,"series": "y","x": 2011}, {"y": 6414,"series": "y","x": 2012}, {"y": 6321,"series": "y","x": 2013}, {"y": 6320,"series": "y","x": 2014}, {"y": 6516,"series": "y","x": 2015}, {"y": 6622,"series": "y","x": 2016} ],      "transform": [ {"type": "formula", "field": "date", "expr": "datetime(datum.x,0)"} ]   }  ],  "scales": [ {     "type": "time", "name": "x", "domain": {"data": "chart","field": "date"}, "zero": false, "range": "width", "nice": true },   {      "type": "linear", "name": "y", "domain": {"data": "chart","field": "y"}, "zero": false, "range": "height", "nice": true },   {      "domain": {"data": "chart","field": "series"}, "type": "ordinal", "name": "color", "range": "category10" } ],  "axes": [ {"scale": "x","type": "x","title": "Gads"}, {     "scale": "y", "type": "y", "title": "Punktu summa", "grid": true, "format": "d" } ],  "marks": [ {     "type": "line", "properties": { "hover": {"stroke": {"value": "red"}}, "update": {"stroke": {"scale": "color","field": "series"}}, "enter": { "y": {"scale": "y","field": "y"}, "x": {"scale": "x","field": "date"}, "stroke": {"scale": "color","field": "series"}, "fill": {"value": "white"}, "strokeWidth": {"value": 2} }     },      "from": {"data": "chart"} },   {      "type": "symbol", "from": {"data": "chart"}, "properties": { "enter": { "x": {"scale": "x","field": "Gads"}, "y": {"scale": "y","field": "Punktu summa"}, "stroke": {"value": "steelblue"}, "fill": {"value": "white"}, "size": {"value": 100} }     }    },    {      "type": "text", "from": { "data": "chart", "transform": [ {           "type": "aggregate", "summarize": {"x": ["min","max"]} }       ]      },      "properties": { "enter": { "x": {"signal": "width","mult": 0.5}, "y": {"value": -10}, "text": { "template": "Sezonu labākie rezultāti no \u007b{datum.min_x}\u007d. līdz \u007b{datum.max_x}\u007d. gadam" },         "fill": {"value": "black"}, "fontSize": {"value": 15}, "align": {"value": "center"}, "fontWeight": {"value": "bold"} }     }    }  ] }
Hloroplasts
Hloroplastu attīstība un uzbūve
Hloroplasti attīstās no proplastīdām gaismas ietekmē. Proplastīda ir ar divām membrānām no šūnas citosola norobežots apmēram 1—2 µm garš organoīds, no kura var rasties jebkura augu šūnas plastīda. Gaismas ietekmē proplastīdas apvalka iekšējā membrāna sāk ieliekties un veido dažāda garuma caurulītes jeb lamellas, kas vēlāk gaismas impulsa ietekmē izveido tilakoīdu sistēmu.
Vielu transports hloroplastos
Hloroplastu ārējā un iekšējā membrāna satur specifiskus translokatoru proteīnus, kas saista importējamos proteīnus un transportē tos hloroplastu stromā. Plaši pētīts ir transporta proteīnu Toc komplekss hloroplasta apvalka ārējā membrānā. Tas sastāv no vairākām subvienībām. Šī kompleksa aktivācijai ir nepieciešams, lai no citosola puses tam pievienotos ATF un GTF. Toc kompleksam atbilstošs translokators iekšējā membrānā ir transporta proteīnu Tic komplekss. Tic kompleksa aktivācijai nav nepieciešama ATF vai GTF piesaistīšana. Enerģija tiek patērēta proteīna pārvietošanai no hloroplasta ārējās membrānas līdz Tic kompleksam.
Hloroplastu nozīme augos
Hloroplastu galvenā funkcija ir veikt fotosintēzi. Fotosintēzes rezultātā augos no neorganiskām vielām un ribulozes-1,5-bifosfāta ar enzīma ribulozes-1,5-bifosfāta karboksilāzes (RUBISCO) dalību veidojas organiskas vielas. Sākotnēji veidojas gliceraldehīda-3-fosfāta molekulas, kas vai nu tiek transportētas no hloroplastiem citoplazmā un tur pārvēršas saharozē, vai paliek hloroplastos, kur veido aminoskābes, taukskābes, kā arī augu hormonus. Hloroplastos ir novērojami arī cietes graudi, kas veidojas tādēļ, ka oglekļa fiksācija norisinās ātrāk, nekā saharozes sintēze no gliceraldehīda-3-fosfāta. Organisko vielu veidošanās augos ir atkarīga no apgaismojuma: zemas intensitātes apgaismojumā vairāk veidojas olbaltumvielas, bet augstas intensitātes apgaismojumā aktīvāk veidojas ogļhidrāti.
Augos hloroplasti regulē arī daļu kodola gēnu, galvenokārt tos, kas kodē hloroplastu olbaltumvielas. Šādu procesu, kad šūnas organoīds regulē kodola gēnu ekspresiju, sauc par retrogrādo signālu sistēmu. Retrogrādā signālu sistēma nodrošina ātru šūnas un hloroplastu atbildi uz vides stresa ietekmi, piemēram, palielinātu apgaismojumu, sausumu, temperatūras izmaiņām.
Tapa (stacija)
Vēsture
Igaunijas pirmā dzelzceļa Baltijas Osta—Rēvele—Tosno būvniecība norisinājās no 1869. līdz 1870. gadam. Tā izveide tika pamatota ar nepieciešamību savienot Baltijas jūras neaizsalstošās ostas ar Krievijas impērijas galvaspilsētu un citiem Krievijas reģioniem. Dzelzceļa Baltijas Osta—Rēvele—Tosno būve tika sadalīta 5 iecirkņos. Tapa tika veidota kā 103 verstu garā 2. iecirkņa Šarlotenhofa—Jēve (de) IV kategorijas starpstacija.
Stacijas ēka
Tapas stacijas ēka ir masīva viena stāva kaļķakmens un sarkano ķieģeļu celtne. Ja neskaita divstāvu mūra piebūvi, Tapas stacijas fasādes veido svinīgi simetrisku būvapjomu, tās kompozīcijas centrā izvietots rizalīts ar stiklotu arkveida frontonu, kas akcentē arkveida logu rindu visā fasādes garumā. Ēkas robustumu un nopietnību pasvītro dekoratīvā apmetuma pielietojums, veidojot stūra un cokola rustojumu, kā arī masīvas mūra dzegas un pilastrus.
Trinity
Trinity (no angļu valodas — ‘trīsvienība’) var būt:
Tomska
Tomska ir pilsēta Krievijā, kas atrodas Sibīrijas rietumos Tomas upes krastā. Tomskas apgabala administratīvais centrs.
Tiagu Spliters
Karjera
NBA lokauta laikā spēlēja Spānijas Valencia BC sastāvā. Pēc tam spēlējis vēl divu NBS klubu — Atlantas "Hawks" un Filadelfijas "76ers" sastāvā. 2018. gada janvārī paziņoja par karjeras beigām, kam iemesls bija trauma.
Maranello
Maranello (it) ir pilsēta Itālijas ziemeļos, Emīlijas-Romanjas reģionā, 18 km no Modēnas.
Teofanis Geks
Personīgā dzīve
Neilgi pirms 2008. gada futbola čempionāta viņa sievai Vasso piedzima dvīņi — Nikolaos un Mikaela-Lamprini.
Tramvaju satiksme Liepājā
1940-1980
1972. gada oktobrī tika slēgta tramvaju satiksme ziemeļu virzienā uz Karostu, bet jūnijā dienvidu virzienā līnija tika pagarināta līdz Centrālajiem kapiem. 1976. gadā Liepājā darbojās tikai viena tramvaja līnija.
Šaujampulveris
Sastāvs
Agrāk izmantoja arī tā saucamo balto šaujampulveri, kas ir Bertolē sāls un cukura maisījums. Šī sprāgstviela ir ļoti nedroša un izraisīja daudzus smagus nelaimes gadījumus.
FK Daugava Rīga (2003)
FK Daugava Rīga ir Latvijas futbola klubs, kas dibināts 2003. gadā kā FK Jūrmala, vēlāk spēlējis ar nosaukumu FK Jūrmala-VV. Pirmajā sezonā tas uzvarēja Latvijas čempionāta 1. līgā un kopš 2004. gada spēlē Virslīgā.
Romantisms
Romantisma literatūra Latvijā
Latvijā romantisma literatūra attīstījās 19. gadsimta 60.—70. gados (Juris Alunāns, Auseklis u. c. Latviešu literatūrā tradicionāli tiek nodalīti četri vai pat pieci romantisma paveidi un posmi:
CSS
Par "kaskadētām stila lapām" šo tehnoloģiju sauc tādēļ, ka vienu stilu lapu var mantot (kaskadēt) no citas. Tādējādi uz vienu elementu var attiekties vairāki stili. Lai nerastos konflikti, CSS ir izstrādāti kaskadēšanas noteikumi, pēc kuriem jāvadās pārlūkprogrammai, attēlojot dokumentu. Šie noteikumi ir balstīti uz prioritāšu shēmu jeb kaskādi.
Sēdošais Bizons
Sēdošais Bizons (lakotu: Tȟatȟáŋka Íyotake, arī Slon-he - "Lēnais"; dzimis ap 1831. gadu, miris ) bija hunkpapa lakotu cilts virsaitis. Dzimis netālu no Grandriveras, Dakotas dienvidos un nogalināts Standing Rock Indian rezervātā aresta laikā.
Silene (Skrudalienas pagasts)
Apdzīvotā vieta izveidojusies Braslavas—Daugavpils ceļa malā un jau 19. gadsimta vidū bija nozīmīgs satiksmes centrs un ceļinieku atpūtas vieta. 1925. gadā Borovkai tika piešķirts biezi apdzīvotas vietas (ciema) statuss. 1932. gadā Borovka tika pārdēvēta par Sileni. 1935. gadā Silenē bija 1022 iedzīvotāji. Līdz 1949. gadam Silene bija Silenes pagasta centrs.
Silenē atrodas pagasta pārvalde, pamatskola, klubs, bibliotēka.
Pauls Breitners
Spēlētāja karjera
Daudzi vecākie un konservatīvākie Vācijas futbola fani viņu nosodīja par viņa revolucionāro attieksmi un tendenci pārliecinoši izpaust savu nostāju par vairākiem politiskiem un sociāliem jautājumiem. Pirms 1982. gada Pasaules kausa Spānijā bijušais "kreisās" ideoloģijas pārstāvis Breitners izraisīja asu reakciju Vācijā, kad viņš pieņēma reklāmas līguma piedāvājumu no Vācijas kosmētikas kompānijas par tobrīd ievērojamu summu — 150 000 Vācijas markām. Līgums paredzēja, ka Breitners noskūs savu pilnbārdu, izmantojot kompānijas produktus un reklamējot šo kompāniju. Šobrīd viņš strādā Vācijā par futbola komentētāju, kā arī darbojas Bayern Munich valdē kā padomnieks.
Lieldienas
Latviešu paražas Lieldienu svinēšanā
Senlatviešiem Lieldienas bija viens no četriem punktiem gadalaika maiņu ciklā, kas bija svarīgi zemkopju tautu, tostarp latviešu, dzīvē. Lieldienas tika svinētas pavasara ekvinokcijas laikā, kad Saules centrs šķērso debess ekvatoru. Ekvinokcijas brīdī uz Zemes diena un nakts ir vienāda garuma, un iestājas astronomiskais pavasaris. Pēc Lieldienām, dienām kļūstot arvien garākām, nakts tumsa samazinās, bet dienas gaisma palielinās. Šo "gaismas uzvaru pār tumsu" senās baltu tautas atzīmēja ar svinībām. No tā arī varētu būt radies svētku nosaukums – Lieldienas – laiks, kad diena ir kļuvusi lielāka par nakti.
Serbu valoda
Vēsture
No 11. gadsimta serbu valoda tika pierakstīta glagolicas alfabētā. Vēlāk rakstība tika nomainīta pret kirilicu. Pašlaik izmantoto kirilicas rakstību 1812. gadā izveidoja serbu valodnieks Vuks Karadžičs. Serbu valoda galvenokārt tiek pierakstīta, izmantojot tieši kirilicu, lai gan nereti izmanto arī latīņu alfabētu. Serbu valodā atrodami daudzi aizguvumi no grieķu un turku valodām, kā arī mūsdienās ienāk daudzi vārdi no citām pasaules valodām.
Līdz 19. gadsimta vidum nebija standartizēta serbu valodas rakstības forma, lai gan tai bija plaša literatūra. 1850. gadā grupa serbu un horvātu rakstnieku un valodnieku nolēma izveidot standartizētu rakstības formu, kas balstījās uz plaši izmantotā štokaviešu dialekta.
Brodņicas apriņķis
Brodņicas apriņķis ir apriņķis Polijā, Kujāvijas-Pomožes vojevodistes ziemeļaustrumos. Robežojas ar Kujāvijas-Pomožes vojevodistes Ripinas, Golubas-Dobžiņas, Vombžezno un Grudzjondzas apriņķiem, Varmijas-Mazūrijas vojevodistes Nove Mjasto un Dzjaldovo apriņķiem, kā arī Mazovijas vojevodistes Žurominas apriņķi.
FK Rīga
2001. gads
2001. gadā galvenā trenera pienākumus sāka pildīt Viktors Ņesterenko. 2001. gadā 3 gadu pastāvēšanas komandai bija sliktākais sniegums - 7. vieta. Sestā vieta Valmieras FK apsteidza FK Rīga par 5 punktiem. Labākais vārtu guvējs bija pussargs Vladimirs Babičevs (5 vārti).
Čikāgas "Bulls"
1990-93: trīs tituli pēc kārtas
Nākamajā sezonā "Bulls" sasniedza kluba rekordu regulārā čempionāta uzvarās - 61. Ļoti pārliecinoši tika aizvadītas arī izslēgšanas spēles, kur konferences finālā pārspēja "Pistons", bet finālā apspēlēja "Lakers" ar Maģisko Džonsonu priekšgalā. Džordanam pasniedza gan sezonas, gan play-off vērtīgākā basketbolista titulu.
1995-97: nākamie trīs tituli
Turklāt tā gada vienībai pieder vairāki rekordi: visvairāk uzvaru izbraukuma spēlēs (33), labākais sezonas starts (41-3), ilgākā uzvaru sērija mājas arēnā (44), kā arī labākais sezonas sākums mājas spēlēs (37 uzvaras). "Bulls" sasniedza arī otro visu laiku augstāko uzvaru skaitu mājas spēlēs (39), atpaliekot vien no leģendārajiem "Celtics", kuriem 40 triumfu. Tāpat "Bulls" otrie visu laiku labākajā punktu attiecībā sezonā, atpaliekot no "Lakers" sasnieguma par nieka trim punktiem. Savu ceturto titulu Čikāgas pārstāvji ieguva finālcīņā pret "SuperSonics" ar Geriju Peitonu un Šonu Kempu priekšgalā. 1995./1996. gada sezonas "Bulls" tiek uzskatīta par vienu no visu laiku labākajām basketbola komandām.
Kalendāra nemieri Rīgā
Norise
1584. gada rudenī Rīgas rāte un luterāņu garīdzniecība ar virsmācītāju Neineru vadībā nolēma piekāpties un svinēt Ziemassvētkus pēc jaunā kalendāra, kas izsauca sašutumu namniekos. Ziemassvētku dienā, kad luterāņu baznīcas bija tukšas, jo iedzīvotāji neatzina šo datumu, dievkalpojuma laikā Sv. Jēkaba baznīcā ielauzās pūlis, piekaujot priesterus, izdauzot logus un iznīcinot visu, kas kādi varēja būt saistīts ar katolicisko kultu: svētbildes, altārus un karogus sameta kaudzē un Kubes kalnā sadedzināja, bet kas nedega, iemeta Daugavā (vandalisms skāra visas Rīgas katoļu baznīcas). Domskolas rektors Mellers rātes sēdē savos izteikumos apvainoja karali, par ko burggrāfs un landfogts Nikolajs Eke (Ecke) bija spiests viņu apcietināt, taču visai drīz satrakotais namnieku pūlis arestēto atbrīvoja, izdemolēja un izlaupīja Ekes, Neinera un rātes sindika Velinga namus. Pēc tam pūlis iebruka valsts varai lojālo rātskungu namos, demolējot un sitot, bet divus rātskungus nogalināja. Nemieri pieņēmās plašumā, kad par neformāliem līderiem izvirzījās advokāts Mārtiņš Gīze un vīndaris Hanss Brinkens: nemiernieki noslēdza pilsētas vārtus, sagrāba pilsētas kasi. Ielas kontrolēja bruņotas namnieku patruļas, nepieļaujot patriciāta atbalstītājiem pulcēties, bet pūlis klīda, demolējot un izlaupot karaļa piekritēju namus, katoļu baznīcas.
Nokia 7600
Nokia 7600 bija Somijas uzņēmuma Nokia multimediju mobilais telefons, kas darbojās GSM 900 un 1800 tīklā un atbalstīja 3G UMTS 2100 standartu. Izlaists 2003. gadā.
Ēriks Holders
Ēriks Himptons Holders (en; dzimis ) ir amerikāņu zvērināts advokāts, bijis 82. ASV ģenerālprokurors. Viņš ir pirmais afroamerikānis, kas ieņēmis šo amatu.
Dvēsele
Senie ēģiptieši
«Mirušo grāmata» sniedza pamācības — kādas lūgšanas, ziedojumus un ceremonijas cilvēkiem jāveic dzīves laikā, lai iemantotu dvēseles nemirstību. Tā arī norādīja ceļu, kā caur tikumisku dzīvi un lūgšanām cilvēks pēc nāves var novērst dvēseles bojāeju un nokļūt svētlaimīgo valstībā. Piemēram, cilvēkam bieži bija jāstiprina savs garīgais dubultnieks Ka ar viediskajiem dievietes Izīdas vārdiem: «Es esmu! Es esmu! Es dzīvoju! Es dzīvoju! Es pieaugu spēkā! Es pieaugu spēkā!» Katram mirušajam ēģiptieši deva līdzi svētos tekstus, rakstot tos uz sarkofāgu vāku sienām, uz papirusiem un amuletiem. Svētajiem tekstiem bija tikpat liels spēks kā dievietes Izīdas vārdiem, kas atdzīvināja Ozīrisu un tie palīdzēja mirušā dvēselei pārvarēt šķēršļus, kad tā nonāca, jo ķermeņa atbrīvotai dvēselei bija jāiztur vairākas šķīstīšanas pakāpes.
Kristietība
Dažādos kristietības novirzienos pastāv atšķirīga izpratne par to, kā ir radītas cilvēku dvēseles. Piemēram, traducianisms (kristiešu teoloģijā mācība par dvēseļu rašanos) ir teorija, ka dvēseles tiek radītas ar fizisko vecāku starpniecību kopā ar fizisko ķermeni. Šī teorija ir skatīta no vairākiem viedokļiem: A) Dievs iedvesa Ādamā dzīvību tā, pārvēršot viņu par ”dzīvu dvēseli”, taču vairāk Bībelē nekur nav teikts, ka Dievs to ir darījis otrreiz. B) Ādamam bija dēls pēc viņa līdzības un visi Ādama pēcnācēji ir ”dzīvas dvēseles”, bet Dievs vairs neiedvesa dvēseli nevienā citā. C) Pirmajā Mozus grāmatā 2:2-3 teiktais norāda uz to, ka Dievs izbeidza savu radošo darbību. D) Ādama grēks skāra un ietekmēja visu cilvēci — gan fiziski, gan garīgi — tātad gluži dabiski un saprotami, ka ķermenis un dvēsele tiek saņemti no vecākiem.
Katoliskās Baznīcas mācība attiecībā uz dvēseli
Bieži vien termins dvēsele Svētajos Rakstos apzīmē cilvēka dzīvību vai arī cilvēka personu kopumā. Bet šis termins apzīmē arī to, kas cilvēkā ir visintīmākais un visvērtīgākais un kam pateicoties viņš īpašā veidā ir Dieva attēls: vārds "dvēsele" tad nozīmē garīgo principu cilvēkā.
"Cilvēks, kura miesa un dvēsele veido vienu vienību, kā fiziska būtne sevī ietver materiālās pasaules elementus, kuri cilvēkā šādi sasniedz savu virsotni un var brīvi slavēt savu Radītāju. Tātad cilvēkam ir aizliegts nonievāt savu fizisko dzīvi. Tieši pretēji - viņam jātur cieņā un jārespektē sava miesa, kuru radījis Dievs un kurai vajadzēs augšāmcelties Pēdējā dienā."
Baznīcas garīgā tradīcija liek uzsvaru arī uz "sirdi", kas bibliskā nozīmē izsaka "būtnes dziļumus" (sal. Jer 31, 33), kur persona izšķiras par vai pret Dievu.
Jūdaisms
Cilvēkam arī ir vivu veidu dvēseles- dzīvnieka, kuru vada paša izdzīvošana un dzīves kvalitātes uzlabošana, un dievīgā, kuru vada vēlme atkal savienoties ar avotu. Tieši dievišķā dvēsele padara cilvēkus pārākus par citiem Dieva radījumiem (pat par eņģeļiem), jo paša daba to neierobežo (tas var ne tikai reaģēt uz apkārtējo), tādēļ piemīt brīvā griba. Abas šīs dvēseles ir konfliktā viena ar otru, jo cenšas nokļūt līdzsvarā. Tā ir būtiska dzīves sastāvdaļa, jo rada izaicinājumu, kurā dievišķā dvēsele spēj pilnībā sevi izpaust un parādīt dievišķo spēku.
Islāms
Lai gan dvēselei ir dažādas daļas, tomēr tās vieno kopējs mērķis — laime kas ir sekas augstākajam cilvēka stāvoklim un ko var sasniegt pēc nāves. Tā, kā viss notiek pēc Allāha gribas un viņš ir varens un stingrs tiesnesis, kurš izrāda žēlastību saviem sekotājiem, atkarībā no viņu labo darbu skaita un reliģiskās uzticības, lai kļūtu par musulmani (Allāha kalpu), cilvēkam ir jāizpilda 5 reliģiskie pienākumi: 1) jāatkārto ticības apliecība Allāham un Muhamedam; 2) jānoskaita noteiktas lūgšanas arābu valodā piecas reizes dienā; 3) jādod žēlastības dāvanas; 4) vienu mēnesi gadā no saules lēkta līdz rietam jāatturas no ēdiena, dzēriena, seksa un smēķēšanas; 5) vienu reizi mūžā jādodas svētceļojumā uz Meku, lai pielūgtu Allāhu. Ja musulmanis ir uzticīgi pildījis šos pienākumus, tad mirstot viņam ir cerība nonākt paradīzē, vietā, kur valda jutekliskas baudas. Ja nē, viņš tiks mūžīgi sodīts ellē. Mirstot ķermenim, mirst arī neracionālās (dzīvnieku un augu) dvēseles. Daļa musulmaņu filozofi uzskata, ka tikai tās dvēseles, kurām ir zināšanas par to atdalīšanos, ir neiznīcināmas.
Mūsdienu pētījumi un uzskati
Pēc nāves informācija ir atbrīvota no ķermeņa, kas nozīmē, ka apziņa dodas tai līdzi un izklīst Visumā. Pēcnāves pieredze rodas, ja pēc atdzīvināšanas kvantu informācija nonāk mikrocaurulītēs.
Mašīna
Mašīna (no la — 'ietaise') ir ietaise, kas paredzēta lietderīga darba veikšanai. To veido piedziņa, izpildsistēmas un vadības sistēmas. Mehānisms no mašīnas atšķiras ar to, ka tas ir paredzēts kustības pārveidošanai un spēku pārnešanai, bet aparāts (no la — 'sagatavotais') ir precīza tehniska ierīce vai rūpnieciskā ierīce.
2009. gada Vaiņodes novada domes vēlēšanas
'''2009. gada Vaiņodes novada domes vēlēšanas''' notika 2009. gada Latvijas pašvaldību vēlēšanās. Vēlēšanās Vaiņodes novada domē tika ievēlēti 13 deputāti. Vēlēšanās piedalījās 3 kandidātu saraksti, kas veidoti no 44 kandidātiem. Vaiņodes novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Vaiņodes novadā vēlēšanas notika 2 iecirkņos.
Pols Pīrss
Pols Entonijs Pīrss (en; dzimis Oklendā, Kalifornijas štatā, ASV) ir bijušais amerikāņu basketbolists, spēlēja vieglā uzbrucēja pozīcijā. Lielāko daļu karjeras aizvadījis NBA klubā Bostonas "Celtics" klubā, kura sastāvā kļuva par 2008. gada NBA čempionu.
Anglikāņu sadraudzība
Attiecības ar valsti
Apvienotajā Karalistē Anglijas Baznīcai ir valsts Baznīcas statuss, kas nosaka noteiktas privilēģijas šai Baznīcai. Viena no Anglijas Baznīcas privilēģijām un vienlaikus pienākums ir vadīt un organizēt nacionālas nozīmes svinības, piemēram, karaļu kronēšanu (šis pienākums noteikts ar likumu).
Helēna Mirena
Aktrises karjeru H. Mirena sākusi 1965. gadā. Par lomu 2006. gada filmā "Karaliene" (The Queen), kurā viņa attēloja Apvienotās Karalistes karalieni Elizabeti II, saņēmusi Amerikas Kinoakadēmijas balvu kā labākā aktrise. Gadu iepriekš viņa spoži nospēlēja citu karalieni — Elizabeti I televīzijas filmā "Elizabete I" (Elizabeth I). Vēl karjeras laikā saņēmusi četras Ekrāna aktieru ģildes balvas, četras BAFTA kino balvas, trīs Zelta globusa balvas, četras Emmy balvas un divas Kannu kinofestivālu labākās aktrises balvas. Citas ievērojamās kinolomas: "Pavārs, zaglis, viņa sieva un viņas mīļākais" (1989), The Debt (2010), "Pēdējā pietura" (The Last Station, 2009), "Nacionālie dārgumi: Noslēpumu grāmata" (2007), "Kalendāra meitenes" (Calendar Girls, 2003), "Gosforda parks" (2001), Some Mother's Son (1996), The Madness of King George (1995).
Anglikāņu sadraudzība
Anglikāņu Baznīca Latvijā
1995. gadā par draudzes mācītāju kļuva Juris Cālītis. Viņa vadībā draudze 1998. gadā pievienojās Anglikāņu Baznīcas Eiropas—Gibraltāra diecēzei.
Tasmanijas velns
Izskats un īpašības
Netipiski somaiņiem Tasmanijas velna priekškājas ir garākas nekā pakaļkājas. Īsās distancēs (līdz 1 km) tas var sasniegt ātrumu 25 km/h, bet garā distancē tas skrien ar ātrumu 10 km/h. Priekšķepām ir pieci pirksti, no kuriem četri pirksti ir vērsti un priekšu, bet viens kā īkšķis uz sāniem. Tādējādi Tasmanijas velns var ķepā satvert barību. Pakaļkājām ir četri pirksti. Kažoks ir melns, bet lielākajai daļai uz krūtīm, kā arī uz citām ķermeņa daļām, ir balta, neregulāras formas josla. Apmēram 16% no Tasmanijas velniem ir pilnībā melni, bez baltās joslas.
Rūnija Mara
Rūnijas Maras vecākā māsa Keita Mara arī ir aktrise. Viņu vecvectēvs no mātes puses ir amerikāņu futbola kluba "Pitsburgas "Steelers"" dibinātājs Arts Rūnijs, bet vecvectēvs no tēva puses Tims Mara dibinājis klubu "Ņujorkas "Giants"".
Tasmanijas velns
Apdzīvotā teritorija
Pa dienu Tasmanijas velns atpūšas alā, izmantojot vecas un pamestas vombatu alas vai dabīgās klinšu alas, kā arī slēpjas biezā un garā zālē un krūmos. Tomēr, ja to neviens netraucē, dzīvnieks labprāt gozējas un sildās saulē. Tasmanijas velnam patīk peldēties un plunčāties, izņēmums ir mātītes ar mazuļiem somā. Ir novērots, ka Tasmanijas velns bez pārāk lielas piepūles spēj pārpeldēt 50 m platu upi.
Tasmanijas vilks
Izmiršana
Lai arī jau kopš 1901. gada vairākas dabas aizsardzības piekritēju kustības iestājās par šo dzīvnieku aizsardzību, tomēr nekas reāls tā arī netika darīts. Tikai 1936. gada 10. jūlijā (59 dienas pirms pēdējais Tasmanijas vilks nomira) Tasmanijas valdība oficiāli pasludināja šo dzīvnieku sugu par aizsargājamu.
Daugavas stadions (Rīga)
Vēsture
Stadions kā institūcija dibināts 1927. gadā un piešķirts sporta organizācijai "Strādnieku sports un sargs" (SSS). Tomēr vēl 1928. gadā nebija izvēlēta tā celtniecības vieta. Stadiona projekts izgāja apspriešanu un būvniecība sākās 1930. gadā. Uzbūvēja futbola laukumu, vieglatlētikas sektorus, skrejceļus un tribīnes no trim pusēm. Tajās bija sešas solu rindas un stāvvietas dažiem tūkstošiem skatītāju. Taču stadionu izmantoja maz, un laikraksts "Dienas Lapa" ziņoja, ka pa visu 1933. gadu tā kopējie ieņēmumi bija tikai 618 latu. 1933. gadā likvidēja SSS un nodibināja jaunu sporta biedrību "Latvijas arodorganizāciju sports", kas apsaimniekoja stadionu līdz padomju okupācijai 1940. gadā. Otrā pasaules kara laikā stadions izmantots netika.
2009. gada Ventspils novada domes vēlēšanas
Vēlēšanās visvairāk balsu ieguva Zaļo un Zemnieku savienība (45,97%), bet kopā novada domē iekļuva 3 no 5 sarakstiem. Ventspils novada domes vēlēšanās piedalījās 4 663 vēlētāji jeb 44,98% no balsstiesīgajiem. No vēlēšanu aploksnēm derīgas bija 4 653, bet savu balsi par kādu no sarakstiem atdeva 4 584 vēlētāji.
Draudzības spēle
Draudzības spēle, arī pārbaudes spēle, ir sporta sacensības, kuras norisinās ārpus turnīriem. Par rezultātu netiek piešķirtas balvas un tas netiek skaitīts kāda turnīra kopvērtējumā. Draudzības spēles mēdz spēlēt, lai sagatavotos kādam turnīram, komandu sporta veidos - lai spēlētāji varētu labāk saspēlēties un, lai noskaidrotu, kurš spēlētājs labāk iederēsies kādā pozīcijā.
Florence
Vēsture
No IV gadsimta sākuma Florence bija bīskapa rezidences pilsēta. Šajā laikā pilsēta cieta nestabilās politiski sociālās situācijas dēļ, tika vairākkārt ieņemta un izpostīta.
13. gadsimtā pilsēta iesaistījās gvelfu (imperatora atbalstītāji) un gibelīnu (pāvesta atbalstītāji) savstarpējās cīņās. Pēc gibelīnu uzvaras pilsētā tie sadalījās naidīgās frakcijās ("melnie" un "baltie"). Uzvarēja melnie gibelīni un baltajiem bija jādodas trimdā (viens no baltajiem gibelīniem bija Dante). Savstarpējās cīņas netraucēja pilsētai strauji attīstīties. Florencē kaltās zelta monētas - florīni bija pazīstami visā Eiropā.